# Gran Premi del Saló del Còmic de Barcelona

El Gran Premi del Saló del Còmic de Barcelona (conegut com a Gran Premi del Saló) és un guardó concedit anualment per Ficomic des de 1988 durant la celebració del Saló Internacional del Còmic de Barcelona. El premi és un reconeixement a la trajectòria professional d'un autor i un homenatje al conjunt de la seva obra, per la qual cosa els premiats són sempre artistes consagrats o molt destacats en el món del còmic.
Si bé les bases del premi han anat variant al llarg dels anys, el Gran Premi és l'únic guardó entregat durant el Saló Internacional del Còmic de Barcelona que no és elegit pel conjunt de professionals del sector del còmic sinó que tradicionalment ha sigut proclamat directament pel comitè executiu de Ficomic, sense cap llista de nominats, o bé per un jurat designat per Ficomic. També, a diferència dels altres premis del Saló, les normes del jurat estableixen que el Gran Premi del Saló només pot ser atorgat un cop en vida de l'artista. L'autor, a més, cal que sigui espanyol i estigui viu.
La sola excepció a les regles del Gran Premi del Saló es va produir a l'edició de 1999, quan Ficomic va decidir premiar juntament als germans Miguel i Pedro Quesada. S'havia donat la circumstància que el guionista Pedro havia mort el 1988 per la qual cosa, segons les bases del jurat, no se li podia atorgar el guardó. La solució adoptada pel jurat fou de concedir el premi in memoriam a Quesada.

## El Premi al Conjunt de l'Obra, precursor del Gran Premi del Saló

Abans que s'instaurés el Gran Premi del Saló el 1988, el Saló Internacional del Còmic de Barcelona (que aleshores encara no s'anomenava així), havia concedit els Premis Ciutat de Barcelona durant la 4a edició (1984), la 5a edició (1985) i fins i tot el 1986, malgrat que el Saló no s'arribés a celebrar per motius pressupostaris. Aquests premis, incloïen la categoria "premi al conjunt de l'obra", també conegut com a "premi al reconeixement a tota una vida dedicada al còmic", amb una funcionalitat equivalent a l'actual Gran Premi del Saló. És per aquest motiu que el "Premi Ciutat de Barcelona al conjunt de l'obra", de fet, és un guardó precursor al Gran Premi del Saló del Còmic. Tenint en compte aquest fet, es dona la circumstància que els dibuixants Ambrós i Alfons Figueras han sigut homenatjats en dues ocasions pel conjunt de la seva obra. Ambrós ho fou el 1984 i el 1989, i Alfons Figueras ho fou el 1985 i el 1988. Són les dues excepcions que existeixen fins avui dia en el palmarès, ja que el Gran Premi del Saló és l'únic guardó concedit pel Saló que només pot ser atorgat un cop en vida de l'artista, tal com estableixen les seves bases.
El premi Ciutat de Barcelona al conjunt de l'obra, incloïa a més una categoria internacional, la qual fou suprimida el 1988, quan Ficomic va passar a entregar el nou guardó. Els tres autors internacionals guardonats foren l'argentí Alberto Breccia i els americans Will Eisner i Milton Caniff, respectivament.
| Any | Premi al Conjunt de l'Obra | Premi al Conjunt de l'Obra | Refs. |
| Any | Categoria estatal | Categoria internacional | Refs. |
| 1984 | Ambrós | Alberto Breccia | |
| 1985 | Alfons Figueras | Will Eisner | |
| 1986 | Josep Escobar | Milton Caniff | |
El 1987 el Saló no es va celebrar, motiu pel qual es va trencar la cadena del premi, concedit des de 1984.

## Palmarès

| Any | Autor | Edat a l'obtenció |
| 1988 | Alfons Figueras | 65 anys |
| 1989 | Ambrós | 75 anys |
| 1990 | Manuel Vázquez | 60 anys |
| 1991 | Jordi Bernet | 46 anys |
| 1992 | Raf | 63 anys |
| 1993 | Alfonso Font | 46 anys |
| 1994 | Francisco Ibáñez | 58 anys |
| 1995 | Kim | 54 anys |
| 1996 | Josep Sanchis | 63 anys |
| 1997 | Enrique Ventura | 51 anys |
| 1998 | Víctor Mora | 66 anys |
| 1999 | Miguel i Pedro Quesada | 66 anys |
| 2000 | Max | 43 anys |
| 2001 | Nazario | 57 anys |
| 2002 | Jan | 63 anys |
| 2003 | Josep María Beà | 61 anys |
| 2004 | Horacio Altuna | 62 anys |
| 2005 | Carlos Giménez | 64 anys |
| 2006 | Víctor de la Fuente | 79 anys |
| 2007 | Miguelanxo Prado | 48 anys |
| 2008 | Pasqual Ferry | 47 anys |
| 2009 | Ana Miralles | 49 anys |
| 2010 | Rubén Pellejero | 57 anys |
| 2011 | Jordi Longarón | 77 anys |
| 2012 | José Ortiz Moya | 79 anys |
| 2013 | Purita Campos | 75 anys |
| 2014 | Miguel Gallardo | 58 anys |
| 2015 | Enrique Sánchez Abulí | 70 anys |
| 2016 | Josep Maria Blanco | 89 anys |
| 2017 | Josep Maria Martín Saurí | 68 anys |
| 2018 | Laura Pérez Vernetti | 60 anys |
| 2019 | Antonio Altarriba | 67 anys |
| 2020 | | |
| 2021 | Antonio Martín | 81 anys |
| 2022 | Daniel Torres | 63 anys |
| 2023 | Trini Tinturé | 87 anys |
| 2024 | Marika Vila | 74 anys |

## Referències

* ↑ Vidal, Jaume «Doble premio para el cómic "Lope de Aguirre", de Hernández Cava y Castells» (en castellà). El País [Barcelona], 08-05-1999.
* ↑ «Premios del Salón del Cómic y la llusfración» (en castellà). La Vanguardia [Barcelona], 20-05-1984, pàg. 37.
* ↑ «Los premios Barcelona de comic, concedidos por el quinto Salón del Cómic y la Ilustración, fueron fallados ayer» (en castellà). El Periódico [Barcelona], 08-06-1985.
* ↑ M.P., R «El dibujante norteamericano Milton Caniff, premiado por el Salón del Cómic de Barcelona. Los galardones fueron concedidos anoche, en su tercera edición» (en castellà). La Vanguardia [Barcelona], 20-06-1986, pàg. 52.
* ↑ Vidal, Jaume «El Salón del Cómic premia la trayectoria de Vázquez» (en castellà). La Vanguardia [Barcelona], 19-05-1990, pàg. 41.
* ↑ «La historieta de humor acapara los premios del Salón del Cómic de Barcelona» (en castellà). El País [Barcelona], 06-05-1995. «Kim, dibujante de la revista El Jueves y autor de la serie Martínez el facha, fue galardonado ayer con el Gran Premio.»
* ↑ Vidal-Folch, Ignasi «Josep Sanchis recibió sin gran sorpresa el premio especial del jurado del Saló del Còmic. "Sabía que tarde o tremprano llegaría", dice el creador de "El capitán Mostachete" y "El soldadito Pepe"» (en castellà). La Vanguardia [Barcelona], 12-05-1996, pàg. 55. «El popular dibujante de Editorial Valenciana recibe el premio del Saló del Còmic, que hoy se clausura.»
* ↑ Vidal, Jaume «Jan, creador de Superlópez, gana el Premio del Salón del Cómic de Barcelona» (en catstellà). El País [Barcelona], 11-05-2002.
* ↑ «Beà, Keko y Clowes obtienen los principales galardones». La Vanguardia [Barcelona], 10-05-2003, pàg. 50.
* ↑ «El Salón del Cómic premia a 'El Víbora', Luis Durán, Manel Fontdevila y Horacio Altuna. Fermín Solís, autor de 'Los días más cortos', recibe el galardón al autor revelación de 2003» (en castellà). El País [Barcelona], 08-05-2004.
* ↑ Obiols, Isabel «El Salón del Cómic premia a Carlos Giménez y Miguelanxo Prado. Raquel Alzate obtiene el galardón al autor revelación, y 'Mister K', a la mejor revista» (en castellà). El País [Barcelona], 11-06-2005.
* ↑ M, D «Víctor de la Fuente obtiene el Gran Premio del Salón del Cómic de Barcelona» (en castellà). ABC, 10-06-2006.
* ↑ «Pasqual Ferry, Gran Premio del Salón del Cómic de Barcelona por su trayectoria profesional. Ferry ha publicado sus historias en revistas como 'El Jueves' o 'Marvel' y trabajó como dibujante en la serie Superman Action Comics' de DC Comics» (en castellà). El País [Barcelona], 18-04-2008, pàg. 37.
* ↑ «El Salón del Cómic de Barcelona galardona a Ana Miralles. El certamen reconoce la extensa carrera de la dibujante madrileña con el Gran Premio del Salón» (en castellà). El País [Barcelona], 30-05-2009.
* ↑ «'El arte de volar', d'Antonio Altarriba i Kim, millor obra, guió i dibuix del Saló del Còmic. Robert Crumb, amb Génesis, s'ha endut el premi a millor obra estrangera mentre l'il·lustrador Rubén Pellejero s'ha adjudicat el Gran Premi del Saló, com a reconeixement a la seva trajectòria professional». El Punt Avui, 08-05-2010.
* ↑ «'El invierno del dibujante', de Paco Roca, y Jordi Longaron, premios del Salón del Cómic de Barcelona» (en castellà). El País [Barcelona], 16-04-2011. «El invierno del dibujante, de Paco Roca (Astiberri), ha obtenido el galardón a la mejor obra y mejor guión de autor español en los premios de la 29 edición del Salón del Cómic de Barcelona, en el que el veterano ilustrador Jordi Longaron ha sido reconocido con el gran premio dotado con 6.000 euros.»
* ↑ «Miguel Gallardo, Paco Roca i Osamu Tezuka, premis del Saló del Còmic». Ara, 16-05-2014 [Consulta: 19 maig 2014].
* ↑ «Josep Maria Blanco recibe el Gran Premio del Salón del Cómic 'Los Fantasmas de Gaudí', de Torres y Jesús Alonso, se ha llevado el premio a Mejor Obra de Autor Español» (en castellà). El País [Barcelona], 08-05-2016.
* ↑ ACN «Josep Maria Martín Sauri, Gran Premi de la 35a edició del Saló del Còmic.'Fantasy West', de Carlos Díaz i Jacobo Márquez, s'ha endut el premi per votació popular a la millor obra del 2016». Vilaweb [Barcelona], 04-04-2017.
* ↑ «Laura Pérez Vernetti, gran premi del Saló del Còmic». El Punt Avui, 14-04-2018. «La dibuixant i il·lustradora Laura Pérez Vernetti va ser distingida ahir amb el gran premi del 36è Saló del Còmic de Barcelona per "una carrera en la qual ha apostat sempre per còmics trencadors que busquen noves formes estètiques i narratives".»
* ↑ Cervantes, Xavier «'Siempre tendremos 20 años', de Jaime Martín, premi a la millor obra al Còmic Barcelona». Ara, 28-05-2021 [Consulta: 28 maig 2021]. «Còmic Barcelona ha atorgat el gran premi a l'historiador Antonio Martín (Sevilla, 1939), un dels grans teòrics i divulgadors de la historieta, amb un amplíssim currículum com a tècnic editorial, editor i director editorial, a més de creador del Grup d'Estudis de les Literatures Populars i de la Imatge»
* ↑ Serra, Xavi. «Daniel Torres, Gran Premi d'Honor del Comic Barcelona». Ara, 06-05-2022.
* ↑ Abella, Anna «La magia de la pionera Trini Tinturé, Gran Premio del Cómic Barcelona». El Periódico de Catalunya, 31-03-2023 [Consulta: 16 abril 2023].
* ↑ Serra, Xavi. «Marika Vila, referent del còmic feminista, Gran Premi d’Honor del Comic Barcelona». Ara, 03-05-2024. [Consulta: 22 octubre 2024].
* ↑ Salvà, Bernat «La il·lustradora Marika Vila guanya el Gran Premi Comic Barcelona». El Punt Avui, 03-05-2024 [Consulta: 28 desembre 2024].